b'\n_START_ARTICLE_\nPrebivalstvo Afrike\n_START_PARAGRAPH_\nZa prebivalstvo Afrike je zna\xc4\x8dilna visoka rodnost (720.000.000 - demografska eksplozija), umrljivost pa zaradi izbolj\xc5\xa1anih zdravstvenih razmer \xc4\x8dedalje manj\xc5\xa1a. Razlika med rojenimi in umrlimi (naravni prirastek), je med najve\xc4\x8djimi na svetu. \xc5\xa0tevilo ljudi se hitro ve\xc4\x8da, najve\xc4\x8d je otrok. V Afriki \xc5\xbeivi okoli 800 milijonov prebivalcev, kar predstavlja eno sedmino \xc4\x8dlove\xc5\xa1kega prebivalstva in jo uvr\xc5\xa1\xc4\x8da na 2. mesto takoj za Azijo.\n_START_SECTION_\nPoselitev\n_START_PARAGRAPH_\nGostota poselitve je odvisna od naravnih razmer. Te so v Afriki zelo raznovrstne. Za poselitev niso primerne vse povr\xc5\xa1ine. Tam, kjer so razmere ugodne, je gostota nadpovpre\xc4\x8dno velika. Gosto so poseljene priobalne ravnine in planote na ve\xc4\x8djih nadmorskih vi\xc5\xa1inah. Zelo gosto poseljeni sta obala Gvinejskega zaliva in dolina ob spodnjem Nilu. Zaradi ni\xc5\xbejih temperatur sta ugodnej\xc5\xa1i za poselitev tudi Vzhodna in Ju\xc5\xbena Afrika. V Severni Afriki so se ljudje naselili ve\xc4\x8dinoma le ob Sredozemskem morju in ob vzno\xc5\xbeju gorovja Atlas. Na splo\xc5\xa1no je najgosteje poseljen savanski pas, kjer so zaradi ugodnega podnebja dobre mo\xc5\xbenosti za kmetijstvo, kar nekaj pa je tudi rudnih nahajali\xc5\xa1\xc4\x8d._NEWLINE_Najredkeje so poseljene pu\xc5\xa1\xc4\x8dave. Tam \xc5\xbeivijo stalni prebivalci le v oazah, nekak\xc5\xa1nih\xc2\xa0\xc2\xbbotokih\xc2\xab\xc2\xa0zelenja sredi pu\xc5\xa1\xc4\x8dave, ki nastanejo ob vodnih virih. V naseljih v oazah \xc5\xbeivi ve\xc4\x8d sto, lahko pa tudi ve\xc4\x8d tiso\xc4\x8d stalnih prebivalcev._NEWLINE_Redko poseljeno je tudi obmo\xc4\x8dje tropskega de\xc5\xbeevnega pragozda. Gostota poselitve pa ni odvisna le od podnebnih razmer in mo\xc5\xbenosti za kmetijstvo, ampak tudi zgodovinskih in dru\xc5\xbebenih dejavnikov.\n_START_SECTION_\nProblemi\n_START_PARAGRAPH_\nProblemi prebivalstva so: pogosta lakota, bolezni (malarija, spalna bolezen, rumena mrzlica, aids), nizka izobrazbena struktura.\n_START_SECTION_\nRase\n_START_PARAGRAPH_\n\xc4\x8ceprav Afriki pravimo tudi\xc2\xa0\xc2\xbb\xc4\x8drna celina\xc2\xab, tu ne \xc5\xbeivijo samo \xc4\x8drnci. Ljudstva so se \xc5\xbee v preteklosti selila in me\xc5\xa1ala, zato tu \xc5\xbeivijo tudi belci in \xc5\xa1tevilni me\xc5\xa1anci. Na severu so Arabci, ki so izgnali iz Sahare v obmo\xc4\x8dje Atlasa Berbere (\xc4\x8drnce). Ju\xc5\xbeno od Sahare \xc5\xbeivijo ve\xc4\x8dinoma \xc4\x8drnci. Delimo jih na sudanske in bantu \xc4\x8drnce. Belci \xc5\xbeivijo poleg \xc4\x8drncev tudi v Ju\xc5\xbeni Afriki._NEWLINE_V Afriki \xc5\xbeivijo tudi pripadniki rasnih drobcev, ki jih ne moremo uvrstiti v nobeno od velikih rasnih skupin. Sem spadajo Bu\xc5\xa1mani ali Grmi\xc4\x8darji in Hotentoti, ki \xc5\xbeivijo na obmo\xc4\x8dju polpu\xc5\xa1\xc4\x8dave Kalahari, ter Pigmejci iz Kongove kotline. Pigmejci so zelo majhni, v vi\xc5\xa1ino merijo le do 150 cm. Pripadniki teh ljudstev so se do nedavnega ukvarjali le z lovom, nabiranjem plodov ali pastirstvom._NEWLINE_Iz kolonialnega obdobja so se ponekod ohranili belci (Angle\xc5\xbei, Francozi,Nizozemci ali Buri; Indijci), veliko je tudi me\xc5\xa1ancev - mulatov.'